**Ministru kabineta noteikumu projekta “Par Ministru kabineta 2003.gada 16.decembra noteikumu Nr.698 “Ekonomiskās sadarbības un attīstības organizācijas (OECD) konsultatīvās padomes nolikums” atzīšanu par spēku zaudējušiem” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2016.gada 18.augusta Ministru kabineta sēdes protokollēmuma “Par sarunu noslēgšanu par Latvijas pievienošanos Ekonomiskās sadarbības un attīstības organizācijai” (prot. Nr. 41, 4.§) 4.3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2003. gada 16.decembrī tika apstiprināti Ministru kabineta noteikumi Nr.698 “Ekonomiskās sadarbības un attīstības organizācijas (OECD) konsultatīvās padomes nolikums” , kas nosaka tās sastāvu, funkcijas un tiesības kā arī darbības mandātu.  Nolikumā tika definēts konsultatīvās padomes darbības mērķis - sekmēt valsts pārvaldes iestāžu un nevalstisko institūciju tiešu sadarbību, veidot un īstenot vienotu sadarbības politiku ar OECD, lai īstenotu Latvijas mērķi -iegūtu dalībvalsts statusu.  Ārlietu dienesta un OECD konsultatīvās padomes institūciju aktīvās un saskaņotās rīcības rezultātā, Latvija pierādīja savu kapacitāti līdzdarboties un sniegt ieguldījumu OECD darbā. Pateicoties aktīvajai rīcībai, Latvija bija starp redzamākajām kandidātvalstīm un 2013.gadā Latvija tika uzaicināta uzsākt sarunas par pievienošanos OECD. 2016.gada 1.jūlijā Latvija kļuva par OECD dalībvalsti, noslēdzot 3 gadu ilgu iestāšanās sarunu procesu.  Pēc dalībvalsts statusa saņemšanas Ārlietu ministrija sadarbībā ar iesaistītajām valsts pārvaldes iestādēm ir sagatavojusi informatīvo ziņojumu “Par sarunu noslēgšanu par Latvijas pievienošanos Ekonomiskās sadarbības un attīstības organizācijai”, kas tika apstiprināts Ministru kabinetā š.g.18.augustā. Vienlaikus Ministru kabineta protokollēmumā Ārlietu ministrijai tika uzdots līdz 2016.gada 31. decembrim sagatavot un noteiktā kārtībā iesniegt Ministru kabinetā tiesību akta projektu ar kuru atzīt par spēku zaudējušiem Ministru kabineta 2003.gada 16.decembra noteikumus Nr.698 “Ekonomiskās sadarbības un attīstības organizācijas (OECD) konsultatīvās padomes nolikums” (Latvijas Vēstnesis, 2003, 180. nr.).  Ar sagatavoto Ministru kabineta noteikumu projektu Ministru kabineta noteikumi Nr.698 “Ekonomiskās sadarbības un attīstības organizācijas (OECD) konsultatīvās padomes nolikums” tiks atzīti par spēku zaudējušiem.  Latvija kā OECD dalībvalsts turpmāk piedalīsies organizācijas regulārajā darbā. Saskaņa ar š.g. 18.augusta Ministru kabineta sēdes protokola 4.§ 3. punktu Ārlietu ministrija šobrīd gatavo ārlietu ministra rīkojumu ar kuru tiks izveidota darba grupa Latvijas darbības OECD koordinēšanai, esot dalībvalsts statusā, tajā iekļaujot arī uzņēmēju pārstāvošo organizāciju, sociālo partneru un nevalstisko organizāciju pārstāvjus. |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta izpilde attiecas uz valsts pārvaldes institūcijām, neatkarīgām publisko tiesību juridiskām personām, uzņēmēju pārstāvošajām organizācijām un sociālajiem partneriem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija, Ekonomikas ministrija, Finanšu ministrija, Izglītības un zinātnes ministrija, Labklājības ministrija, Satiksmes ministrija, Vides aizsardzības un reģionālās attīstības ministrija, Zemkopības ministrija, Centrālā statistikas pārvalde, Finanšu un kapitāla tirgus komisija, Latvijas Investīciju un attīstības aģentūra, Konkurences padome, Valsts ieņēmumu dienests, Korupcijas novēršanas un apkarošanas birojs, Sabiedrisko pakalpojumu regulēšanas komisija, Latvijas Banka, Latvijas Brīvo arodbiedrību savienības un Latvijas Darba devēju konfederācija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | OECD Konsultatīvās padomes likvidācija neietekmēs iesaistīto institūciju cilvēkresursus. |
| 3. | Cita informācija | Nav |

Ārlietu ministrs E.Rinkēvičs

Vīza: valsts sekretāra p.i. I.Skujiņa

05.12.2016 10:00

619

Diāna Putniņa

Ekonomisko attiecību un attīstības sadarbības politikas departamenta

OECD un ekonomiskās sadarbības nodaļas padomniece

Tālr.: 67016418, e-pasts: diana.putnina@mfa.gov.lv